Stephen Gray
Stephen Gray, 1666-7.2.1736, britisk fysiker. Gray, der var autodidakt, lavede en række forsøg, der viste, at elektricitet kan transmitteres over store afstande. Under disse forsøg opdagede han ved en tilfældighed den fundamentale kvalitative forskel mellem isolerende og ledende materialer. Derudover observerede han, at hule genstande kan lagre samme mængde elektricitet som massive genstande af samme størrelse.